संस्थापन शाखा के रमेश दान चारण ने देशभक्ति गीत ‘मेरे वतन के जैसा कोई वतन नहीं है’, चांद से भी प्यारा तारों से भी हसीं है।’ की प्रस्तुति देकर समस्त श्रोताओं को भावविभोर कर दिया। कार्यक्रम के दौरान चंद छात्र-छात्रा प्रस्तुतियां भी हुई जिनमें विनय जैन द्वारा नववर्ष शुभकामनायें, हेमलता शर्मा, प्रवीणा राठौड, कंचन स्वामी ने कवितायें एवं तांबी दाधीच द्वारा एकल नृत्य की प्रस्तुति दी गई। इनके ठीक बाद विश्वविद्यालय के उपकुलसचिव प्रद्युम्न सिंह शेखावत ने विश्वविद्यालय प्रशासन की तरफ से संस्थान के सभी कर्मचारियों एवं विद्यार्थियों को शुभकामना संदेश दिया।